ਰਾਮ ਬਾਗ ਮਹਿਲ ਅਮ੍ਰਿਤਸਰ
ਰਾਮ ਬਾਗ ਮਹਿਲ ਅਮ੍ਰਿਤਸਰ ਮਹਾਰਾਜਾ ਰਣਜੀਤ ਸਿਘ ਦਾ ਗਰਮੀਆਂ ਦਾ ਮਹਿਲ ਸੀ।ਹੁਣ ਇਹ ਮਹਿਲ ਇੱਕ ਇਤਿਹਾਸਕ ਇਮਾਰਤ ਘੋਸ਼ਤ ਕੀਤੀ ਹੋਈ ਹੈ। ਇਹ ਮਹਿਲ ਅੰਮ੍ਰਿਤਸਰ ਸ਼ਹਿਰ ਵਿੱਚ ਸਥਿਤ ਹੈ। ਇਹ ਮਹਿਲ ਰਣਜੀਤ ਸਿੰਘ ਨੇ ਬਣਵਾਇਆ ਸੀ ਜੋ ਰਾਮ ਬਾਗ ਜਿਸਨੂੰ ਹੁਣ ਬਾਰਾਂਦਰੀ ਕਿਹਾ ਜਾਂਦਾ ਹੈ , ਦੇ ਵਿਚਕਾਰ ਉਸਾਰਿਆ ਗਿਆ ਸੀ।ਇਹ ਮਹਿਲ ਮਹਾਰਾਜਾ ਰਣਜੀਤ ਸਿਘ ਗਰਮੀਆਂ ਦੇ ਦਿਨਾ ਵਿੱਚ ਅਮ੍ਰਿਤਸਰ ਵਿਖੇ ਆਉਣ ਸਮੇਂ ਰਿਹਾਇਸ਼ ਲਈ ਵਰਤਦਾ ਸੀ।ਇਸ ਦੀ ਵਰਤੋਂ ਖਾਸ ਤਿੱਥ ਤਿਉਹਾਰਾਂ , ਜਿਵੇਂ ਵੈਸਾਖੀ, ਦੀਵਾਲੀ ,ਦੁਸਹਿਰਾ ਆਦਿ ਸਮੇਂ ਅੰਮ੍ਰਿਤਸਰ ਵਿਖੇ ਮਹਾਰਾਜਾ ਰਣਜੀਤ ਸਿਘ ਦੇ ਆਉਣ ਤੇ ਵੀ ਕੀਤੀ ਜਾਂਦੀ ਸੀ। ਇਸ ਮਹਿਲ ਦੀ ਉਸਾਰੀ ਤੇ 1,25,000 ਰੁਪਏ ਦੀ ਲਾਗਤ ਆਈ ਸੀ। '